Liichttuerm vu Berck

De Liichttuerm vu Berck ass e Liichttuerm bei Berck (Pas-de-Calais) am franséischen Departement Pas-de-Calais. E steet op der Mëndung vum Authie um Bord vun der Bucht mat dem selwechten Numm, op der Spëtz mam Numm Pointe du Haut-Blanc. Et ass en zylinderfërmegen Tuerm deen un e Gebai an L-Form ugebaut ass. Et ass den drëtten Tuerm op der Plaz. Den éischte gouf 1836 gebaut, huet awer aus urbanistesche Grënn missen ofgerappt ginn. En neit Spidol dat e virun d'Nues gesat krut, war méi héich an huet säi Feier verstoppt. Dofir gouf e mat méi en héijen ersat, dee sengersäits 1944 vun der Wehrmacht zerstéiert gouf. Den haitegen Tuerm gouf am virgespaante Bëtong gebaut. Well et den éischte vun där Zort war, huet en ënner Kannerkrankheete gelidden, an huet schonn dräi Joer duerno ugefaange mat räissen, well duerch Waasserinfiltratioune Kabelen duerchgerascht waren. Um Spaweck (fr) De Liichttuerm vu Berck Referenzen an Notten